CELEX: 32018R0285
Language: mt
Date: 2018-02-26 00:00:00
Title: Regolament tal-Kunsill (UE) 2018/285 tas-26 ta' Frar 2018 li jemenda r-Regolament tal-Kunsill (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea

27.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 55/1
            
         REGOLAMENT TAL-KUNSILL (UE) 2018/285
   tas-26 ta' Frar 2018
   li jemenda r-Regolament tal-Kunsill (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2013/183/PESK (1),
   Wara li kkunsidra l-proposta konġunta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà u tal-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (UE) 2017/1509 (2) jġib fis-seħħ il-miżuri previsti fid-Deċiżjoni (PESK) 2016/849.
            
         
               (2)
            
            
               Fit-22 ta' Diċembru 2017 il-Kunsill tas-Sigurtà tan-Nazzjonijiet Uniti (“KSNU”) adotta r-Riżoluzzjoni 2397 (2017), li fiha esprima t-tħassib l-aktar serju għall-isparar ta' missila ballistika mir-Repubblika Demokratika tal-Poplu tal-Korea (“RDPK”) fit-28 ta' Novembru 2017. Il-KSNU afferma mill-ġdid li l-proliferazzjoni ta' armi nukleari, kimiċi u bijoloġiċi, u wkoll il-mezzi tat-twassil tagħhom, tikkostitwixxi theddida għall-paċi u s-sigurtà internazzjonali, u impona miżuri ġodda kontra r-RDPK. Dawk il-miżuri jkomplu jsaħħu l-miżuri restrittivi imposti bir-Riżoluzzjonijiet tal-KSNU (“UNSCR”) 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) u 2375 (2017).
            
         
               (3)
            
            
               Il-KSNU ddeċieda, inter alia, li jsaħħaħ il-projbizzjoni fuq l-esportazzjoni ta' prodotti petroliferi u li jimponi projbizzjoni fuq l-importazzjoni ta' prodotti tal-ikel, makkinarju, tagħmir elettriku, ħamrija u ġebel tar-RDPK; projbizzjoni fuq l-esportazzjoni lejn ir-RDPK ta' tagħmir industrijali, makkinarju, vetturi tat-trasport u metalli industrijali; u miżuri restrittivi marittimi oħra.
            
         
               (4)
            
            
               Il-Kummissjoni jenħtieġ li tingħata s-setgħa li temenda l-listi ta' prodotti tal-ikel u agrikoli; makkinarju u tagħmir elettriku; ħamrija u ġebel, inkluż il-manjeżit u l-manjeżja; injam; bastimenti; u makkinarju industrijali, vetturi tat-trasport, u ħadid, azzar u metalli oħra abbażi ta' determinazzjonijiet magħmula jew mill-Kumitat tas-Sanzjonijiet jew mill-KSNU u taġġorna l-kodiċijiet tan-nomenklatura min-Nomenklatura Magħquda kif stabbiliti fl-Anness I għar-Regolament tal-Kunsill (KEE) Nru 2658/87 (3).
            
         
               (5)
            
            
               Sabiex tiġi żgurata l-applikazzjoni uniformi tal-miżuri marittimi fil-UNSCR 2397 (2017), huwa xieraq li jinħoloq Anness XVIII ġdid tar-Regolament (UE) 2017/1509 li fih lista ta' bastimenti li l-Kunsill għandu raġuni li jemmen li kienu involuti f'attivitajiet, jew fit-trasport ta' oġġetti, ipprojbiti mir- Riżoluzzjoni tal-KNSU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) jew 2397 (2017).
            
         
               (6)
            
            
               Is-setgħa li tiġi emendata l-lista ta' bastimenti li tinsab fl-Anness XVIII għar-Regolament (UE) 2017/1509 għandha tiġi eżerċitata mill-Kunsill sabiex tiġi żgurata l-konsistenza mal-proċess għall-adozzjoni u l-emendar tal-lista ta' bastimenti fl-Anness VI għad-Deċiżjoni (PESK) 2016/849.
            
         
               (7)
            
            
               Tliet persuni u entità waħda li ġew iddeżinjati mill-KSNU jenħtieġ li jitneħħew mil-lista ta' persuni u entitajiet iddeżinjati awtonomament mill-Kunsill indikata fl-Anness XV għar-Regolament (UE) 2017/1509.
            
         
               (8)
            
            
               Id-Deċiżjoni tal-Kunsill (PESK) 2018/293 (4) emendat id-Deċiżjoni (PESK) 2016/849 sabiex tagħti effett lill-miżuri l-ġodda imposti bir-Riżoluzzjoni tal-KSNU 2397(2017).
            
         
               (9)
            
            
               Dawn il-miżuri jaqgħu fil-kamp ta' applikazzjoni tat-Trattat u, għalhekk, b'mod partikolari bil-ħsieb li tiġi żgurata l-applikazzjoni uniformi tagħhom fl-Istati Membri kollha, hija meħtieġa azzjoni regolatorja fil-livell tal-Unjoni.
            
         
               (10)
            
            
               Għalhekk jenħtieġ li r-Regolament (UE) 2017/1509 jiġi emendat skont dan,
            
         ADOTTA DAN IR-REGOLAMENT:
   Artikolu 1
   Ir-Regolament (UE) 2017/1509 huwa emendat kif ġej:
   
               (1)
            
            
               L-Artikolu 16a huwa sostitwit b'dan li ġej:
               “Artikolu 16a
               1.   Għandhom ikunu pprojbiti l-importazzjoni, ix-xiri jew it-trasferiment, direttament jew indirettament, mir-RDPK, ta' frott tal-baħar, inkluż ħut, krustaċji, molluski u invertebrati akkwatiċi oħrajn fil-forom kollha, kif elenkat fl-Anness XIa, kemm jekk ikunu joriġinaw mir-RDPK kif ukoll jekk le.
               2.   Għandu jkun ipprojbit ix-xiri jew it-trasferiment, b'mod dirett jew indirett tad-drittijiet tas-sajd mir-RDPK.”;
            
         
               (2)
            
            
               l-Artikoli 16d, 16e u 16f huma sostitwiti b'dan li ġej:
               “Artikolu 16d
               Għandu jkun ipprojbit il-bejgħ, il-forniment, it-trasferiment jew l-esportazzjoni, b'mod dirett jew indirett, ta' kull prodott petrolifiku raffinat, kif elenkati fl-Anness XId, kemm jekk joriġina fl-Unjoni kif ukoll jekk le, lir-RDPK.
               Artikolu 16e
               1.   B'deroga mill-Artikolu 16d, l-awtoritajiet kompetenti tal-Istati Membri jistgħu jawtorizzaw tranżazzjonijiet ta' prodotti petrolifiċi raffinati li jkun determinat li huma esklussivament għal skopijiet ta' għajxien, sakemm jiġu ssodisfati l-kundizzjonijiet kollha li ġejjin:
               
                           (a)
                        
                        
                           it-tranżazzjonijiet ma jkunux jinvolvu individwi jew entitajiet li huma assoċjati mal-programmi nukleari jew ta' missili ballistiċi tar-RDPK jew attivitajiet oħrajn ipprojbiti mill-UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) jew 2397 (2017), inkluż il-persuni, l-entitajiet u l-korpi elenkati fl-Annessi XIII, XV, XVI u XVII;
                        
                     
                           (b)
                        
                        
                           it-tranżazzjoni ma tkunx relatata mal-ġenerazzjoni ta' introjtu għall-programmi nukleari jew tal-missili ballistiċi tar-RDPK jew ma' attivitajiet oħrajn ipprojbiti mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) jew 2397 (2017);
                        
                     
                           (c)
                        
                        
                           il-Kumitat tas-Sanzjonijiet ma jkunx innotifika lill-Istati Membri li jkun intlaħaq id-90 % tal-limitu aggregat annwali; u
                        
                     
                           (d)
                        
                        
                           l-Istat Membru kkonċernat ikun innotifika lill-Kumitat tas-Sanzjonijiet bl-ammont tal-esportazzjoni u bl-informazzjoni lill-partijiet kollha fit-tranżazzjoni kull 30 jum.
                        
                     2.   L-Istat Membru kkonċernat għandu jinnotifika lill-Istati Membri l-oħrajn u lill-Kummissjoni b'kull awtorizzazzjoni mogħtija skont il-paragrafu 1.
               Artikolu 16f
               Għandu jkun ipprojbit il-bejgħ, il-forniment, it-trasferiment jew l-esportazzjoni, b'mod dirett jew indirett, taż-żejt grezz, kif elenkati fl-Anness XIe, kemm jekk joriġina fl-Unjoni kif ukoll jekk le, lir-RDPK.”;
            
         
               (3)
            
            
               fl-Artikolu 16 g, il-paragrafu 1 huwa sostitwit b'dan li ġej:
               “1.   B'deroga mill-Artikolu 16f, l-awtoritajiet kompetenti tal-Istati Membri jistgħu jawtorizzaw tranżazzjonijiet ta' żejt grezz, sakemm jiġu ssodisfati l-kundizzjonijiet kollha li ġejjin:
               
                           (a)
                        
                        
                           l-awtorità kompetenti tal-Istat Membru tkun iddeterminat li t-tranżazzjoni tkun esklużivament għal finijiet umanitarji; u
                        
                     
                           (b)
                        
                        
                           l-Istat Membru jkun kiseb l-approvazzjoni bil-quddiem mingħand il-Kumitat tas-Sanzjonijiet skont il-każ individwali, skont il-paragrafu 4 tal-UNSCR 2397 (2017).”;
                        
                     
         
               (4)
            
            
               jiddaħħlu l-Artikoli li ġejjin:
               “Artikolu 16j
               Għandhom ikunu pprojbiti l-importazzjoni, ix-xiri jew it-trasferiment, direttament jew indirettament, prodotti tal-ikel u agrikoli elenkati fl-Anness XIg mir-RDPK, kemm jekk joriġinaw mir-RDPK kif ukoll jekk le.
               Artikolu 16k
               Għandhom ikunu pprojbiti l-importazzjoni, ix-xiri jew it-trasferiment, direttament jew indirettament, tal-makkinarju u tagħmir elettriku elenkati fl-Anness XIh mir-RDPK, kemm jekk joriġinaw mir-RDPK kif ukoll jekk le.
               Artikolu 16l
               Għandhom ikunu pprojbiti l-importazzjoni, ix-xiri jew it-trasferiment, direttament jew indirettament, tal-ħamrija u ġebel, inkluż il-manjeżit u l-manjeżja elenkati fl-Anness XIi mir-RDPK, kemm jekk joriġinaw mir-RDPK kif ukoll jekk le.
               Artikolu 16m
               Għandhom ikunu pprojbiti l-importazzjoni, ix-xiri jew it-trasferiment, direttament jew indirettament, tal-injam elenkat fl-Anness XIj mir-RDPK, kemm jekk joriġina mir-RDPK kif ukoll jekk le.
               Artikolu 16n
               Għandhom ikunu pprojbiti l-importazzjoni, ix-xiri jew it-trasferiment, direttament jew indirettament, tal-bastimenti elenkati fl-Anness XIk mir-RDPK, kemm jekk joriġinaw mir-RDPK kif ukoll jekk le.
               Artikolu 16o
               1.   B'deroga mill-Artikoli 16j, sa 16n, l-awtoritajiet kompetenti tal-Istati Membri jistgħu jawtorizzaw l-importazzjoni, ix-xiri jew it-trasferiment ta l-oġġetti msemmija f'dawk l-Artikoli sa mhux aktar tard mill-21 ta' Jannar 2018, sakemm:
               
                           (a)
                        
                        
                           l-importazzjoni, ix-xiri jew it-trasferiment ikun dovut bis-saħħa ta' kuntratt bil-miktub li jkun sar qabel it-22 ta' Diċembru 2017; u
                        
                     
                           (b)
                        
                        
                           l-Istat Membru kkonċernat jinnotifika lill-Kumitat tas-Sanzjonijiet bid-dettalji ta' tali importazzjoni, xiri jew trasferiment mhux aktar tard mill-5 ta' Frar 2018.
                        
                     2.   L-Istat Membru kkonċernat għandu jinnotifika lill-Istati Membri l-oħra u lill-Kummissjoni b'kull awtorizzazzjoni mogħtija skont il-paragrafu 1.
               Artikolu 16p
               Għandu jkun ipprojbit il-bejgħ, il-forniment, it-trasferiment jew l-esportazzjoni, lir-RDPK, direttament jew indirettament, ta' kull makkinarju industrijali, u ħadid, azzar u metalli oħra elenkati fil-Parti A tal-Anness XIl, kemm jekk joriġinaw fl-Unjoni kif ukoll jekk le.
               Artikolu 16q
               1.   L-awtoritajiet kompetenti tal-Istati Membri jistgħu jawtorizzaw l-esportazzjoni ta' spare parts meħtieġa biex jinżamm l-operat sikur tal-inġenji tal-ajru ċivili tal-passiġġieri kummerċjali tar-RDPK tal-mudelli u t-tipi ta' inġenji tal-ajru elenkati fil-parti B tal-Anness XIl.
               2.   L-Istat Membru kkonċernat għandu jinnotifika lill-Istati Membri l-oħra u lill-Kummissjoni b'kull awtorizzazzjoni mogħtija skont il-paragrafu 1.”;
            
         
               (5)
            
            
               l-Artikolu 34 huwa emendat kif ġej:
               
                           (a)
                        
                        
                           il-paragrafi 7, 8 u 9 jitħassru;
                        
                     
                           (b)
                        
                        
                           il-paragrafi 10, 11 u 12 jingħataw numri ġodda bħala paragrafi 7, 8 u 9
                        
                     
         
               (6)
            
            
               l-Artikoli 43 u 44 huma sostitwiti b'dan li ġej:
               “Artikolu 43
               1.   Għandu jkun ipprojbit:
               
                           (a)
                        
                        
                           il-kiri jew noleġġ ta' bastimenti jew inġenji tal-ajru jew l-għoti ta' servizzi tal-ekwipaġġ lir-RDPK, lil persuni jew entitajiet elenkati fl-Anness XIII, XV, XVI jew XVII, lil kwalunkwe entità oħra tar-RDPK, lil kwalunkwe persuna jew entità oħra li tkun assistiet fil-ksur tad-dispożizzjonijiet tal-UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016) jew 2371 (2017) jew kwalunkwe persuna jew entità li taġixxi f'isimhom jew taħt id-direzzjoni ta' kwalunkwe tali persuna jew entità, u entitajiet li huma proprjetà tagħhom jew huma kkontrollati minnhom;
                        
                     
                           (b)
                        
                        
                           l-akkwist ta' servizzi tal-ekwipaġġ ta' bastimenti jew ta' inġenji tal-ajru mir-RDPK;
                        
                     
                           (c)
                        
                        
                           is-sjieda, il-kiri, l-operat, in-noleġġ, l-assigurazzjoni jew l-għoti ta' servizzi ta' klassifikazzjoni tal-bastimenti jew servizzi assoċjati lil kwalunkwe bastiment bil-bandiera tar-RDPK;
                        
                     
                           (d)
                        
                        
                           l-għoti ta' servizzi ta' klassifikazzjoni tal-bastimenti għal bastimenti elenkati fl-Anness XVIII.
                        
                     
                           (e)
                        
                        
                           l-applikazzjoni jew l-għajnuna għar-reġistrazzjoni jew għaż-żamma fuq ir-reġistru ta' kwalunkwe bastiment li huwa proprjetà, ikkontrollat jew operat mir-RDPK jew minn ċittadini tar-RDPK, kull bastiment elenkat fl-Anness XVIII jew li jkun cminn Stat ieħor skont il-paragrafu 24 tal-UNSCR 2321 (2016), il-paragrafu 8 tal-UNSCR 2375 (2017); jew il-paragrafu 12 tal-UNSCR 2397 (2017); jew
                        
                     
                           (f)
                        
                        
                           l-għoti ta' servizzi ta' assigurazzjoni jew ta' riassigurazzjoni lil bastimenti li huma proprjetà tar-RDPK jew ikkontrollati jew operati minnha, jew bastimenti elenkati fl-Anness XVIII.
                        
                     2.   L-Anness XVIII għandu jinkludi l-bastimenti li mhumiex elenkati fl-Anness XIV, li l-Kunsill ikollu raġuni li jemmen li dawn kienu involuti f'attivitajiet, jew fit-trasport ta' oġġetti, li huma pprojbiti mill-UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) jew 2397 (2017).
               Artikolu 44
               1.   B'deroga mill-projbizzjoni fil-punt (a) tal-Artikolu 43(1), l-awtoritajiet kompetenti tal-Istati Membri tista' tawtorizza l-kiri, in-noleġġ jew il-forniment ta' servizzi ta' ekwipaġġ, dment li l-Istat Membru jkun kiseb l-approvazzjoni bil-quddiem mingħand il-Kumitat tas-Sanzjonijiet skont il-każ individwali.
               2.   B'deroga mill-projbizzjonijiet fil-punti (c) u (e) tal-Artikolu 43(1), l-awtoritajiet kompetenti tal-Istati Membri, jistgħu jawtorizzaw is-sjieda, il-kiri, l-operat, in-noleġġ jew l-għoti ta' servizzi ta' klassifikazzjoni tal-bastimenti jew ta' servizzi assoċjati lil kwalunkwe bastiment li jtajjar il-bandiera tar-RDPK, jew ir-reġistrazzjoni, jew iż-żamma fuq ir-reġistru, ta' kwalunkwe bastiment li huwa proprjetà tar-RDPK jew ta' ċittadini tar-RDPK, jew ikkontrollat jew operat minnhom, dment li l-Istat Membru jkun kiseb l-approvazzjoni bil-quddiem mill-Kumitat tas-Sanzjonijiet skont il-każ individwali.
               3.   B'deroga mill-projbizzjoni fil-punt (d) tal-Artikolu 43(1), l-awtoritajiet kompetenti tal-Istati Membri jistgħu jawtorizzaw lis-servizzi tal-ikklassifikar tal-bastimenti għal bastimenti elenkati fl-Anness XVIII dment li l-Istat Membru jkun kiseb l-approvazzjoni bil-quddiem mingħand il-Kumitat tas-Sanzjonijiet skont il-każ individwali.
               4.   B'deroga mill-projbizzjonijiet fil-punt (e) tal-Artikolu 43(1), l-awtoritajiet kompetenti tal-Istati Membri tista' tawtorizza r-reġistrazzjoni ta' bastiment li jkun tneħħa mir-reġistru minn Stat ieħor skont il-paragrafu 12 tal-UNSCR 2397 (2017), dment li l-Istat Membru jkun kiseb l-approvazzjoni bil-quddiem mingħand il-Kumitat tas-Sanzjonijiet skont il-każ individwali.
               5.   B'deroga mill-projbizzjonijiet fil-punt (f) tal-Artikolu 43(1), l-awtoritajiet kompetenti tal-Istati Membri, jistgħu jawtorizzaw il-forniment ta' servizzi ta' assigurazzjoni jew riassigurazzjoni, dment li l-Kumitat tas-Sanzjonijiet ikun stabbilixxa bil-quddiem skont il-każ individwali li l-bastiment ikun involut f'attivitajiet esklużivament għal skopijiet ta' għajxien li mhux se jintużaw minn individwi jew entitajiet tar-RDPK biex jiġġeneraw dħul jew esklużivament għal finijiet umanitarji.
               6.   L-Istat Membru kkonċernat għandu jinforma lill-Istati Membri l-oħrajn u lill-Kummissjoni b'kull awtorizzazzjoni mogħtija skont il-paragrafi 1, 2, 3, 4 u 5.”;
            
         
               (7)
            
            
               l-Artikolu 45 huwa sostitwit b'dan li ġej:
               “Artikolu 45
               1.   B'deroga mill-projbizzjonijiet li joħorġu mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) jew 2397 (2017), l-awtoritajiet kompetenti tal-Istati Membri jistgħu jawtorizzaw kwalunkwe attività jekk il-Kumitat tas-Sanzjonijiet ikun iddetermina, skont il-każ individwali, li jkunu neċessarji sabiex jiffaċilitaw il-ħidma ta' organizzazzjonijiet internazzjonali u mhux governattivi li jkunu qegħdin iwettqu attivitajiet ta' assistenza u ta' salvataġġ fir-RDPK għall-benefiċċju tal-popolazzjoni ċivili fir-RDPK jew għal xi skop ieħor konsistenti mal-objettivi ta' dawk il-UNSCRs.
               2.   L-Istat Membru kkonċernat għandu jinforma lill-Istati Membri l-oħra u lill-Kummissjoni b'kull awtorizzazzjoni mogħtija skont il-paragrafu 1.”;
            
         
               (8)
            
            
               jiddaħħal il-paragrafu li ġej:
               “Artikolu 45a
               1.   Sakemm mhux previst mod ieħor f'dan ir-Regolament, u b'deroga mill-projbizzjonijiet li joħorġu mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) jew 2397 (2017), l-awtoritajiet kompetenti tal-Istati Membri jistgħu jawtorizzaw, skont il-każ, kwalunkwe attività li tkun neċessarja għall-funzjonament tal-missjonijiet diplomatiċi jew karigi konsulari fir-RDPK skont il-Konvenzjonijiet ta' Vjenna tal-1961 u l-1963, jew ta' organizzazzjonijiet internazzjonali li jgawdu minn immunitajiet skont id-dritt internazzjonali fir-RDPK.
               2.   L-Istat Membru kkonċernat għandu jinforma lill-Istati Membri l-oħra u lill-Kummissjoni b'kull awtorizzazzjoni mogħtija skont il-punt (b) tal-paragrafu 1.”
            
         
               (9)
            
            
               il-punt (b) tal-Artikolu 46 huwa sostitwit b'dan li ġej:
               
                           “(b)
                        
                        
                           temenda l-Partijiet II, III, IV, V, VI, VII, VIII u IX tal-Anness II u l-Annessi VI, VII, IX, X, XI, Xia, XIb, XIc, XId, XIe u XIf abbażi ta' determinazzjonijiet li jkunu saru jew mill-Kumitat tas-Sanzjonijiet jew mill-KSNU u li jiġu aġġornati l-kodiċi tan-nomenklatura min-Nomenklatura Magħquda kif stabbilit fl-Anness I tar-Regolament (KEE) Nru 2658/87;”;
                        
                     
         
               (10)
            
            
               l-Artikolu 47(2) huwa sostitwit b'dan li ġej:
               “2.   Fejn il-Kunsill jiddeċiedi li jissoġġetta persuna fiżika jew ġuridika, entità jew korp għall-miżuri msemmija fl-Artikolu 34(1), (2) jew (3), jew li jiddiżenja bastiment skont l-Atikolu 32, huwa għandu jemenda l-Annessi XV, XVI, XVII u XVIII kif meħtieġ.”;
            
         
               (10)
            
            
               jiddaħħal l-Artikolu li ġej:
               “Artikolu 47a
               1.   L-Annessi XV, XVI u XVIII għandhom jiġu rieżaminati regolarment u mill-inqas kull 12-il xahar.
               2.   L-Annessi XIII, XIV, XV, XVI, XVII u XVIII għandhom jinkludu r-raġunijiet għall-elenkar tal-persuni, l-entitajiet, il-korpi jew il-bastimenti kkonċernati.
               3.   L-Annessi XIII, XIV, XV, XVI, XVII u XVIII għandhom jinkludu wkoll, fejn disponibbli, informazzjoni neċessarja biex jiġu identifikati l-persuni fiżiċi jew ġuridiċi, l-entitajiet, il-korpi jew il-bastimenti kkonċernati. Fir-rigward ta' persuni fiżiċi, tali informazzjoni tista' tinkludi l-ismijiet, inklużi l-psewdonimi, id-data u l-post ta' twelid, iċ-ċittadinanza, in-numri tal-passaporti u tal-karti tal-identità, is-sess, l-indirizz jekk magħruf, u l-funzjoni jew il-professjoni. Fir-rigward ta' persuni ġuridiċi entitajiet u korpi, tali informazzjoni tista' tinkludi l-ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju.”;
            
         
               (12)
            
            
               fl-Artikolu 53(1), il-punt (a) huwa sostitwit b'dan li ġej:
               
                           “(a)
                        
                        
                           persuni, entitajiet jew korpi deżinjati elenkati fl-Anness XIII, XV, XVI jew XVII, jew is-sidien ta' bastimenti elenkati fl-Anness XIV jew fl-Anness XVIII;”;
                        
                     
         
               (13)
            
            
               it-test indikat fl-Anness I għal dan ir-Regolament jiddaħħal bħala l-Anness XIg;
            
         
               (14)
            
            
               it-test indikat fl-Anness II għal dan ir-Regolament jiddaħħal bħala l-Anness XIh;
            
         
               (15)
            
            
               it-test indikat fl-Anness III għal dan ir-Regolament jiddaħħal bħala l-Anness XIi;
            
         
               (16)
            
            
               it-test indikat fl-Anness IV għal dan ir-Regolament jiddaħħal bħala l-Anness XIj;
            
         
               (17)
            
            
               it-test indikat fl-Anness V għal dan ir-Regolament jiddaħħal bħala l-Anness XIk;
            
         
               (18)
            
            
               it-test indikat fl-Anness VI għal dan ir-Regolament jiddaħħal bħala l-Anness XIl;
            
         
               (19)
            
            
               L-Anness XV hu emendat f'konformità mal-Anness VII għal dan ir-Regolament;
            
         
               (20)
            
            
               it-test indikat fl-Anness VIII għal dan ir-Regolament jiddaħħal bħala l-Anness XVIII.
            
         Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Frar 2018.
      
         
            Għall-Kunsill
         
         
            Il-President
         
         F. MOGHERINI
      
   
   
      (1)  ĠU L 141, 28.5.2016, p. 79.
   
      (2)  Regolament tal-Kunsill (UE) 2017/1509 tat-30 ta' Awwissu 2017 dwar miżuri restrittivi kontra r-Repubblika Demokratika tal-Poplu tal-Korea u li jħassar ir-Regolament tal-Kunsill (KE) Nru 329/2007 (ĠU L 224, 31.8.2017, p. 1).
   
      (3)  Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      (4)  Id-Deċiżjoni tal-Kunsill (PESK) 2018/293 tas-26 ta' Frar 2018 li temenda d-Deċiżjoni 2016/849 dwar miżuri restrittivi kontra r-Repubblika Demokratika tal-Poplu tal-Korea (ĠUL 55, 27.2.2018, p. 50).
   
      ANNESS I
      “
            ANNESS XIg
            
               PRODOTTI TAL-IKEL U AGRIKOLI MSEMMIJA FL-ARTIKOLU 16j
            
            NOTA TA' SPJEGAZZJONI
            Il-kodiċijiet tan-nomenklatura ttieħdu min-Nomenklatura Magħquda kif definita fl-Artikolu 1(2) tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana u kif stabbilit fl-Anness I tiegħu, li huma validi fiż-żmien tal-pubblikazzjoni ta' dan ir-Regolament u, mutatis mutandis, kif emendati bil-leġislazzjoni sussegwenti.
            
                        Kodiċi NM
                     
                     
                        Deskrizzjoni
                     
                  
                        07 
                     
                     
                        Veġetali u ċerti għeruq u tuberi tajbin għall-ikel
                     
                  
                        08 
                     
                     
                        Frott tajjeb għall-ikel, ġews (nuts); il-qoxra tal-frott taċ-ċitru jew tal-bettieħ
                     
                  
                        12 
                     
                     
                        Żrieragħ u frott żejtnin; qmuħ varji, żrieragħ u frott; pjanti industrijali jew mediċinali; tiben u għalf tal-annimali
                     
                  ”
   
   
      ANNESS II
      “
            ANNESS XIh
            
               MAKKINARJU U TAGĦMIR ELETTRIKU MSEMMIJA FL-ARTIKOLU 16k
            
            NOTA TA' SPJEGAZZJONI
            Il-kodiċijiet tan-nomenklatura ttieħdu min-Nomenklatura Magħquda kif definita fl-Artikolu 1(2) tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana u kif stabbilit fl-Anness I tiegħu, li huma validi fiż-żmien tal-pubblikazzjoni ta' dan ir-Regolament u, mutatis mutandis, kif emendati bil-leġislazzjoni sussegwenti.
            
                        Kodiċi NM
                     
                     
                        Deskrizzjoni
                     
                  
                        84 
                     
                     
                        Reatturi nukleari, bojlers, makkinarju u strumenti mekkaniċi; u partijiet minnhom
                     
                  
                        85 
                     
                     
                        Makkinarju u tagħmir elettriku u partijiet tagħhom; reġistraturi u riprodutturi tal-ħoss, reġistraturi u riprodutturi tal-istampa u tal-ħoss tat-televiżjoni, u partijiet u aċċessorji ta' oġġetti ta' dan it-tip
                     
                  ”
   
   
      ANNESS III
      “
            ANNESS XIi
            
               ĦAMRIJA U ĠEBEL, INKLUŻ IL-MANJEŻIT U L-MANJEŻJA, LI SSIR REFERENZA GĦALIHOM FL-ARTIKOLU 16 l
            
            NOTA TA' SPJEGAZZJONI
            Il-kodiċijiet tan-nomenklatura ttieħdu min-Nomenklatura Magħquda kif definita fl-Artikolu 1(2) tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana u kif stabbilit fl-Anness I tiegħu, li huma validi fiż-żmien tal-pubblikazzjoni ta' dan ir-Regolament u, mutatis mutandis, kif emendati bil-leġislazzjoni sussegwenti.
            
                        Kodiċi NM
                     
                     
                        Deskrizzjoni
                     
                  
                        25 
                     
                     
                        Melħ; kubrit; prodotti ta' trab u ġebel; materjali tal-kisi, ġir u siment
                     
                  ”
   
   
      ANNESS IV
      “
            ANNESS XIj
            
               INJAM LI SSIR REFERENZA GĦALIH FL-ARTIKOLU 16 m
            
            NOTA TA' SPJEGAZZJONI
            Il-kodiċijiet tan-nomenklatura ttieħdu min-Nomenklatura Magħquda kif definita fl-Artikolu 1(2) tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana u kif stabbilit fl-Anness I tiegħu, li huma validi fiż-żmien tal-pubblikazzjoni ta' dan ir-Regolament u, mutatis mutandis, kif emendati bil-leġislazzjoni sussegwenti.
            
                        Kodiċi NM
                     
                     
                        Deskrizzjoni
                     
                  
                        44 
                     
                     
                        Injam u oġġetti tal-injam; faħam tal-injam
                     
                  ”
   
   
      ANNESS V
      “
            ANNESS XIk
            
               BASTIMENTI LI SSIR REFERENZA GĦALIHOM FL-ARTIKOLU 16n
            
            NOTA TA' SPJEGAZZJONI
            Il-kodiċijiet tan-nomenklatura ttieħdu min-Nomenklatura Magħquda kif definita fl-Artikolu 1(2) tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana u kif stabbilit fl-Anness I tiegħu, li huma validi fiż-żmien tal-pubblikazzjoni ta' dan ir-Regolament u, mutatis mutandis, kif emendati bil-leġislazzjoni sussegwenti.
            
                        Kodiċi NM
                     
                     
                        Deskrizzjoni
                     
                  
                        89 
                     
                     
                        Bastimenti, dgħajjes u strutturi li jżommu f'wiċċ l-ilma
                     
                  ”
   
   
      ANNESS VI
      “
            ANNESS XIl
            PARTI A
            
               Makkinarju industrijali, vetturi tat-trasport, u ħadid, azzar u metalli oħra li ssir referenza għalihom fl-Artikolu 16p
            
            NOTA TA' SPJEGAZZJONI
            Il-kodiċijiet tan-nomenklatura ttieħdu min-Nomenklatura Magħquda kif definita fl-Artikolu 1(2) tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana u kif stabbilit fl-Anness I tiegħu, li huma validi fiż-żmien tal-pubblikazzjoni ta' dan ir-Regolament u, mutatis mutandis, kif emendati bil-leġislazzjoni sussegwenti.
            
                        Kodiċi NM
                     
                     
                        Deskrizzjoni
                     
                  
                        72 
                     
                     
                        Ħadid u azzar
                     
                  
                        73 
                     
                     
                        Oġġetti tal-ħadid jew azzar
                     
                  
                        74 
                     
                     
                        Ram u oġġetti tiegħu
                     
                  
                        75 
                     
                     
                        Nikil u oġġetti derivati minnu
                     
                  
                        76 
                     
                     
                        Aluminju u oġġetti magħmula minnu
                     
                  
                        78 
                     
                     
                        Ċomb u oġġetti magħmula minnu
                     
                  
                        79 
                     
                     
                        Żingu u oġġetti magħmula minnu
                     
                  
                        80 
                     
                     
                        Landa u oġġetti magħmula minnha
                     
                  
                        81 
                     
                     
                        Metalli oħrajn ta' valur baxx; ċermiti; oġġetti tagħhom
                     
                  
                        82 
                     
                     
                        Għodod, tagħmir, pożati, mgħaref u frieket, ta' metall ta' valur baxx; partijiet tagħhom tal-metall bażiku
                     
                  
                        83 
                     
                     
                        Oġġetti ta' metall ta' valur baxx varji
                     
                  
                        84 
                     
                     
                        Reatturi nukleari, bojlers, makkinarju u strumenti mekkaniċi; u partijiet minnhom
                     
                  
                        85 
                     
                     
                        Makkinarju u tagħmir elettriku u partijiet tagħhom; reġistraturi u riprodutturi tal-ħoss, reġistraturi u riprodutturi tal-istampa u tal-ħoss tat-televiżjoni, u partijiet u aċċessorji ta' oġġetti ta' dan it-tip
                     
                  
                        86 
                     
                     
                        Lokomottivi, magni u vaguni (rolling-stock) u partijiet tagħhom ta' ferroviji jew ta' tramm; tagħmir u armar u partijiet tagħhom għal-linji ta' ferroviji jew ta' tramm; tagħmir ta' sinjalar tat-traffiku mekkaniku (inkluż elettro-mekkaniku) ta' kull tip
                     
                  
                        87 
                     
                     
                        Vetturi ħlief magni u vaguni (rolling-stock) ta' ferroviji jew linji tat-tramm, u partijiet u aċċessorji tagħhom
                     
                  
                        88 
                     
                     
                        Inġenji tal-ajru, inġenji tal-ispazju, u partijiet tagħhom
                     
                  
                        89 
                     
                     
                        Bastimenti, dgħajjes u strutturi li jżommu f'wiċċ l-ilma
                     
                  PARTI B
            
               Mudelli u tipi ta' inġenji tal-ajru msemmija fl-Artikolu 16q(1)
            
            An-24R/RV, An-148-100B, Il-18D, Il-62M, Tu-134B-3, Tu-154B, Tu-204-100B, u Tu-204-300.
         ”
   
   
      ANNESS VII
      Fl-Anness XV għar-Regolament (UE) 2017/1509, l-entrati li ġejjin huma mħassra:
      
                  (a)
               
               
                  Persuni fiżiċi ddeżinjati f'konformità mal-punt (a) tal-Artikolu 34(4):
                  
                              “23.
                           
                           
                              PAK Yong-sik (magħruf ukoll bħala PAK Yong Sik)
                           
                           
                               
                           
                           
                              20.5.2016
                           
                           
                              Ġeneral b'erba' stilel, membru tad-Dipartiment għas-Sigurtà tal-Istat, Ministru tal-Forzi Armati tal-Poplu. Membru tal-Kummissjoni Militari Ċentrali tal-Partit tal-Ħaddiema tal-Korea u tal-Kummissjoni tad-Difiża Nazzjonali, li hija korp ewlieni għal kwistjonijiet ta' difiża nazzjonali fir-RDPK qabel ma ġiet mibdula għall-Kummissjoni tal-Affarijiet Statali (SAC), li huma l-korpi ewlenin kollha għal kwistjonijiet ta' difiża nazzjonali fir-RDPK. Kien preżenti għall-ittestjar tal-missili ballistiċi f'Marzu 2016. Responsabbli mill-għoti ta' sostenn jew mill-promozzjoni ta' programmi tar-RDPK li għandhom x'jaqsmu ma' armi nukleari, ma' missili ballistiċi jew ma' armi oħra ta' qerda massiva.
                           
                        
                              31
                           
                           
                              Kim Jong Sik
                           
                           
                              Viċi Direttur tad-Dipartiment tal-Industrija tal-Munizzjon fil-Ministeru tal-Industrija Militari.
                           
                           
                              16.10.2017
                           
                           
                              Bħala Viċi Direttur tad-Dipartiment tal-Industrija tal-Munizzjon, huwa jipprovdi appoġġ għall-programmi tar-RDPK relatati mal-armi nukleari u mal-missili ballistiċi, inkluż li jkun preżenti f’avvenimenti relatati ma’ missili nukleari u ballistiċi fl-2016 u fi preżentazzjoni f’Marzu 2016 ta’ dak li r-RDPK allegat li kien apparat nukleari ta’ daqs imċekken.”
                           
                        
            
                  (b)
               
               
                  Persuni ġuridiċi, entitajiet u korpi ddeżinjati f'konformità mal-punt (a) tal-Artikolu 34(4):
                  
                              “5
                           
                           
                              Il-Ministeru tal-Forzi Armati tal-Poplu
                           
                           
                              16.10.2017
                           
                           
                              Responsabbli għall-għoti ta' appoġġ u direzzjoni tal-Forza tal-Missili Strategiċi tar-RDPK li tikkontrolla l-unitajiet ta' missili strateġiċi nukleari u konvenzjonali tar-RDPK. Il-Forza tal-Missili Strategiċi ġiet elenkata mir-Riżoluzzjoni 2356 (2017) tal-Kunsill tas-Sigurtà tan-Nazzjonijiet Uniti.”
                           
                        
            
                  (c)
               
               
                  Persuni fiżiċi ddeżinjati skont il-punt (b) tal-Artikolu 34(4)
                  
                              “5.
                           
                           
                              CHOE Chun-Sik (magħruf ukoll bħala CHOE Chun Sik)
                           
                           
                              Data tat-twelid: 23.12.1963
                              Post tat-twelid: Pyongyang, RDPK
                              Passaport 745132109
                              Validu sat-12.2.2020
                           
                           
                              3.7.2015
                           
                           
                              Direttur fid-dipartiment tar-riassigurazzjoni tal-Korea National Insurance Corporation (KNIC) ibbażat fil-Kwartieri Ġenerali tal-KNIC fi Pyongyang li jaġixxi f'isem il-KNIC jew fuq id-direzzjoni tagħha.”
                           
                        
            
   
      ANNESS VIII
      
         “ANNESS XVIII
         Bastimenti msemmija fil-punti (d), (e) u (f) tal-Artikolu 43(1).”